สำลี สังวาลย์

สำลี สังวาลย์ หรือ ไมเคิล สำลี เป็นอดีตนักมายากลที่มีชื่อเสียงของประเทศไทย รวมถึงเป็นศิษย์เอกของเฉลิมสวรรค์ ไพบูลย์พันธ์ (ฟิลิป)

ประวัติ 
สำลี สังวาลย์ มีชื่อเดิมคือ "กาซิม" () บิดาของเขาเป็นชาวบังกลาเทศ ซึ่งสำลีเกิดที่ประเทศไทย แล้วเขาได้รับการพามาเลี้ยงดูโดยเฉลิมสวรรค์ ไพบูลย์พันธ์ (หรือที่รู้จักในชื่อ ฟิลิป) ซึ่งเป็นนักมายากลที่มีชื่อเสียงของประเทศไทย รวมถึงเป็นอาจารย์สอนมายากลให้แก่สำลี โดยเขาได้เริ่มเล่นมายากลตั้งแต่อายุ 8 ขวบ จากนั้น เฉลิมสวรรค์ได้เปิดโอกาสให้เขาได้แสดงฝีมือในแบบไมเคิล แจ็กสัน และได้ออกรายการโทรทัศน์สี่ทุ่มสแควร์ เป็นรายการแรก

สำลีเคยเป็นนักศึกษาที่โรงเรียนจันทร์หุ่นบำเพ็ญ ต่อมา เมื่อสำลีอยู่ในช่วงหัวเลี้ยวหัวต่อ เขาก็ได้พบกับ วรรณศิริ  และสำลีได้เลือกใช้ชีวิตอยู่กับเธอผู้เป็นภรรยาคนนี้ โดยใช้ชีวิตแบบเร่ร่อนร่วมกันราว 3–4 ปี

พ.ศ. 2552 สำลีได้ทำการบวชที่วัดกลาง เมืองเก่า อำเภอกบินทร์บุรี จังหวัดปราจีนบุรี อยู่ช่วงระยะเวลาหนึ่ง โดยได้รับฉายาว่า อนาลโย ส่วนในปี พ.ศ. 2556 สำลีได้ออกรายการโทรทัศน์ และบอกเล่าถึงเรื่องราวของชีวิตในช่วงที่ผ่านมา

ชีวิตส่วนตัว 
สำลี สังวาลย์ มีภรรยาชื่อ วรรณศิริ สังวาลย์ และมีลูกด้วยกัน 2 คน ซึ่งได้แก่ ลูกชายชื่อ อติวัณณ์  และลูกสาวชื่อ ลดาวัลย์ 

ทั้งนี้ สำลีไม่เป็นผู้เกี่ยวข้องกับยาเสพติด ซึ่งเขาเปิดเผยว่า ได้รับคำสอนนี้มาจากเฉลิมสวรรค์

อ้างอิง

แหล่งข้อมูลอื่น 
 

นักมายากล
ชาวไทยเชื้อสายบังกลาเทศ
ไมเคิล แจ็กสัน
บุคคลจากอำเภอกบินทร์บุรี
พุทธศาสนิกชนชาวไทย
บุคคลจากโรงเรียนจันทร์หุ่นบำเพ็ญ
บุคคลจากศาสนาอิสลามที่เปลี่ยนไปนับถือศาสนาพุทธ